**10 tips/rettigheter til deg som er leietaker:**

1. Skriv alltid en skriftlig leiekontrakt, dette har du som leietaker rett på
2. Sjekk hva som er med i leieavtalen. Strøm og andre ekstrautgifter kan komme i tillegg
3. Depositumet kan maks være 6 måneders leie og settes på konto i leierens navn. Ingen kan disponere kontoen på egenhånd, men utleier kan kreve utbetalt de opptjente rentene på kontoen
4. Om leien øker skal du som leietaker ha skriftlig varsel minst en måned før endringen kan settes i verk
5. Leieren kan ikke uten utleierens samtykke foreta forandringer i husrommet eller på eiendommen for øvrig
6. «Leieren plikter i nødvendig utstrekning å gi utleieren eller utleierens representant adgang til husrommet for tilsyn» § 5-6. Det vil si at du må gi tilgang til leiligheten kom det er noe nødvendig som må gjøres, men utleier kan ikke bare komme uanmeldt til alle verdens tider. Dette skal helst avtales
7. Er ikke annet avtalt, kan du som leier si opp en tidsubestemt leieavtale. Men dette kan utleier også gjøre
8. Ved oppsigelse skal du ha 3 måneder på deg til å flytte ut. Har du alt funnet deg et sted å bo kan du få den ned til 1 måneds til oppsigelsestid. Bor du i en studentbolig så kan man avtale at man gir fra seg boligen ved endt semester, studieår eller utdannelse
9. Om du skal flytte så er du som leietaker pliktig til å gi muligheten for visning av mulige nye leietakere
10. Om det er noe mer man lurer på så ligger alt om husleieloven på lovdata.no